KS Daily View 1 ก.ค. .2022
1 กรกฎาคม 2565

KS Daily View 01.07.2022 > ตัวเลขเศรษฐกิจสหรัฐออกมา Mix กัน กังวล Recession กดดันสินทรัพย์เสี่ยง และราคาสินค้าต่อ SET วันนี้คาดแกว่งในกรอบ 1560-1570 จุด หุ้นแนะนำ BGRIM
ต่างประเทศ :  เมื่อวานมีรายงานตัวเลขเศรษฐกิจสำคัญฝั่งสหรัฐ คือ ดัชนี PCE Price index ของสหรัฐฯ เดือน พ.ค.(+6.3% YoY, +0.6% MoM) ออกมาตามคาด ,ดัชนี Core PCE (+4.7%YoY, +0.3% MoM) ดีขึ้นเนื่องจากลดลงจากเดือนก่อนหน้าที่ 4.9%YoY, Real personal spending เดือน พ.ค. -0.4% MoM ต่ำกว่าที่คาด     KS ประเมินว่าในช่วง 3Q22 ตัวเลขเศรษฐกิจที่จะประกาศออกมาจะยังชะลอตัว และประเด็นเงินเฟ้ออาจจะมีแรงกดดันต่อตลาดหุ้นโลกและไทยแต่เริ่มน้อยลง  โดยยังคงมุมมองตลาดหุ้นจะยังมีทิศทางแกว่งตัวลง(Sideway down)  แต่ประเมินตลาดหุ้นช่วง 4Q22 จะเริ่มฟื้นตัวเนื่องจากประเมินประเด็นเงินเฟ้อจะไม่ใช่ประเด็นกดดัน โดยคาดว่าจะผ่านจุดสูงสุดไปแล้ว   ส่วนผลการประชุม OPEC+มีมติเพิ่มกำลังการผลิต 648,000 บาร์เรล/วันใน เดือน ส.ค. เป็นไปตามคาด  โดยราคาน้ำมันดิบปรับลง 3.6%DoD  เช่นเดียวกับก๊าซธรรมชาติ -16.5% ฯลฯ  KS ประเมินเป็น Sentiment บวกต่อหุ้นในกลุ่ม Anti Commodity  อาทิ กลุ่มโรงไฟฟ้า GPSC, BGRIM, PTG, SCGP,EPG, TOA  แต่เป็นลบต่อหุ้น PTT, PTTEP
ในระยะสั้น KS ประเมินว่าประเด็นที่ยังมีผลต่อทิศทางการลงทุนต่อ คือ ความกังวลเศรษฐกิจถดถอย(Recession) ยังกดดันสินทรัพย์เสี่ยง และเงินไหลเข้าพันธบัตร  : โดยสินทรัพย์เสี่ยงยังถูกกดดันเห็นได้จากเมื่อคืนตลาดหุ้นสหรัฐ และยุโรปปรับลงติดต่อกันเป็นวันที่ 3  (เมื่อวานดัชนี Dow jones  -0.82%DoD, ดัชนี S&P-0.88%, Nasdaq -1.33% ฝั่งยุโรป ดัชนี DAX -1.7% ฯลฯ) แต่สินทรัพย์ปลอดภัย โดยเฉพาะพันธบัตรเงินไหลเข้าเห็นได้จาก Bond Yields สหรัฐ ยังปรับลงติตด่อกัน 2 วัน โดยเฉพาะ Bond Yields อายุ 2 ปี หลุด 3%อีกครั้ง ลงมาอยู่ที่ 2.98% ลดลงต่อเนื่องจาก กลางเดือน มิ.ย.ที่ทำจุดสูงสุดที่ 3.45% เช่นเดียวกับ Bond Yields อายุ 10 ปี ปรับลงมาอยู่ที่ 3.02%ลดลงต่อเนื่องจาก กลางเดือน มิ.ย.ที่ทำจุดสูงสุดที่ 3.5% ทำให้ US 10-2 Year Treasury Yield Spread ลงมาใกล้  0 มาอยู่ที่ 6 bps  หรือใกล้กลับมา Inverse หรือติดลบอีกครั้ง  จากสถิติช่วงที่ US Yield spread เข้าใกล้ศูนย์ หรือติดลบ ตลาดจะยังกังวลต่อว่าเศรษฐกิจของสหรัฐฯ จะเข้าสู่ภาวะถดถอยหรือ Recession ในช่วง 1-2 ปีข้างหน้า 
โดย KS ประเมินตามทฤษฎี ในช่วงภาวะเศรษฐกิจถดถอย Sector หุ้นที่จะ Outperform หลักๆ กลุ่ม Defensive คือ
1.)กลุ่ม Healthcare กลุ่มโรงพยาบาล (คำแนะนำปัจจุบัน KS แนะนำลงทุน โรงพยาบาลเงินสด ได้อานิสงค์เปิดเมือง อาทิ BDMS, BH โรงพยาบาลที่ได้ประโยชน์จีนเปิดประเทศ อาทิ EKH
2. กลุ่ม ICT แนะนำลงทุน  TRUE, DTAC
3.) กลุ่ม Consumer staples อาทิ CPALL
4.) กลุ่ม Utilities กลุ่มโรงไฟฟ้าแนะนำ BGRIM, GPSC, GULF
ส่วนกลุ่มที่จะ Underperform ช่วงเศรษฐกิจถดถอย  อาทิ กลุ่ม Global Play อาทิ กลุ่มปิโตรเคมี, กลุ่มส่งออกอิเล็กทรอนิกส์ กลุ่มส่งออกยานยนต์ แนะนำเก็งกำไรในช่วงสั้น แต่ชะลอการลงทุนระยะยาว   สอดคล้องกับตลาดหุ้นสหรัฐ เมื่อวาน Sector ที่ Outperform คือกลุ่ม Utilities +1.1%DoD , กลุ่ม Consumer staples ทรงตัว กลุ่ม Healthcare -0.33%  ส่วนกลุ่ม Underperform เมื่อคืน กลุ่มพลังงาน -2%DoD
ในประเทศ :  ตลาดหุ้นไทยเมื่อวานปรับลง 1.13% หรือลบ 17.8 จุด(เนื่องจากปัจจัยภายนอก ความกังวล Recession, ราคาน้ำมันดิบปรับลงแรงในช่วง 2 วันที่ผ่านมา, ความกังวล Covid ในประเทศที่เร่งตัวขึ้นฯลฯ) ถือว่าปรับลงสอดคล้องกับในภูมิภาค เมื่อวานมีเพียงตลาดหุ้นจีนที่บวก 1.1% เนื่องจากรายงาน PMI เดือน มิ.ย. ออกมาแข็งแกร่งยืนเหนือ 50 จุด โดย KS ประเมินตลาดหุ้นไทยในเดือน ก.ค. ยังผันผวน ประเมินแนวรับสำคัญของ SET Index ในรอบนี้อยู่ที่บริเวณ 1500 จุด และ  1535 จุด ส่วนแนวต้านคาด 1585 จุดและ 1616 จุด  โดยปัจจัยบวกทางพื้นฐานที่หนุนตลาดหุ้นช่วง  คือ ความคาดหวังจากภาคท่องเที่ยวไทยจะฟื้นตัวหลังจากจีนเปิดเมืองและเริ่มผ่อนคลายการเดินทางระหว่างประเทศ   แต่ประเด็นที่ต้องติดตามที่อาจเป็นความเสี่ยงกดดันตลาด  คือ การระบาดโควิดสายพันธ์ Ba 4,5 ฯลฯ 
มุมมองตลาดหุ้น  SET วันนี้คาดแกว่งในกรอบ 1560-1570 จุด หุ้นแนะนำ BGRIM
Top pick : BGRIM (ราคาเป้าหมายที่ 61.5 บาท)
1.) ทิศทางราคาพลังงานน้ำมันดิบ, ถ่านหินและก๊าซธรรมชาติเริ่มชัดเจนจะเป็นขาลงจะบวกต่อ BGRIM
2.) กำไรในงวด 1Q22 เราคาดเป็น Bottom แล้ว คาดไตรมาสถัดๆไป 2Q-3Q22 จะเห็นการฟื้นตัวชัดเจนโดยได้ประโยชน์จาก Ft ที่กำลังเป็นขาขึ้น  
รายงานตัวเลขเศรษฐกิจ
วันศุกร์ ติดตาม ดัชนี Caixin Manufacturing PMI จีนเดือน มิ.ย. คาด 50.5 จุด (+4.9% MoM) อัตราเงินเฟ้อทั่วไปยูโรโซนเดือน มิ.ย. คาด +0.5% MoM +8.3% YoY ตัวเลขเงินเฟ้อพื้นฐานยูโรโซนเดือน มิ.ย.คาด +3.9%YoY,ตัวเลข ISM Manufacturing PMI สหรัฐ เดือน มิ.ย.คาด 55 จุด(-1.9% MoM)
#KS #KSecurities #ลงทุน #Investment #KSTODAY